钦定古今图书集成/明伦汇编/氏族典/第109卷 > 《廖用贤尚友录》 > 崔篆
## 钦定古今图书集成/明伦汇编/氏族典/第109卷 > 《廖用贤尚友录》 > 崔篆

按《后汉书崔骃传》：“舒少子篆，王莽时为郡文学，以明
经征诣公车，太保甄丰举为步兵校尉。篆辞曰：‘吾闻
伐国不问仁人，战陈不访儒士，此举奚为至哉’？遂投
劾归莽后以篆为建新大尹。篆不得已，乃单车到官，
称疾不视事，三年不行县。门下掾倪敞谏，篆乃强起
班春。所至之县，狱犴填满，篆流涕平理，所出二千馀”
人，掾吏扣头谏，篆遂称疾去。建武初，朝廷多荐言之
者，幽州刺史又举篆贤良。篆自以宗门受莽伪宠，惭
愧汉朝，遂辞归不仕。